วันออมสิน
โดย...ชัตน์วรี shewarat@hotmail.com
1 เม.ย. 2559

โดย...ชัตน์วรี [email protected]
วันที่ 1 เม.ย.ของทุกปี ถือว่าเป็น "วันออมสิน" เพื่อเป็นการระลึกถึงการก่อกำเนิดขึ้นของ "ธนาคารออมสิน" ซึ่งเริ่มต้นตั้งแต่สมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงเห็นประโยชน์ของการออมทรัพย์ เพื่อให้ประชาชนรู้จักประหยัดเก็บออม และมีสถานที่เก็บทรัพย์สินได้อย่างปลอดภัย จึงได้ทรงริเริ่มจัดตั้ง "คลังออมสิน" และพระบรมราชานุญาตประกาศใช้พระราชบัญญัติคลังออมสิน พ.ศ. 2456 
ต่อมาภายหลังสงครามโลกครั้งที่ 2 ยุติลง รัฐบาลได้เห็นถึงประโยชน์ในการออมทรัพย์และความสำคัญของคลังออมสินต่อการพัฒนาประเทศ จึงได้ยกฐานะ "คลังออมสิน" เป็น "ธนาคารออมสิน" ตั้งแต่วันที่ 1 เม.ย. 2490 เป็นต้นมา
ดังนั้น วันที่ 1 เม.ย.ของทุกๆ ปี ธนาคารออมสินได้มีการจัดกิจกรรมเพื่อส่งเสริมให้เด็กและประชาชนออมทรัพย์ จากเดิมฝากเงิน 50 บาทขึ้นไป จะได้รับการแจกกระปุกออมสินน่ารักๆ แต่ปีนี้ครบรอบ 103 ปี ของออมสิน ต้องเปิดบัญชีเงินฝาก 500 บาทขึ้นไป จึงจะได้รับกระปุกออมสินราชดำเนิน